સ્પ્રેરી સંસ્થાના એક્સટેન્શન વિભાગમાંથી સોશિયલ સાયન્ટિસ્ટ શ્વેતા વર્મા અને પ્રોગ્રામ ઓફિસર અશુતોષ નેગી દ્વારા પાણી, આરોગ્ય અને સ્વચ્છતાનું જીવનમાં શું મહત્વ છે તે બતાવવામાં આવ્યું હતું. સ્વચ્છતા કેવી રીતે રાખી શકાય અને પાણીનો વ્યર્થ બગાડ કેવી રીતે રોકી શકાય આ વિષય ઉપર ચર્ચા કરવામાં આવી અને સાથે સાથે પુન: પ્રાપ્ય ઉર્જા સંસાધન તકનીકો જેમાં બાયોગેસ, નિર્ધૂમ ચુલા તેમજ સૌર ઉર્જા બીજા પુન: પ્રાપ્ય ઉર્જાના સાધનોનું પ્રદર્શન કરી તેમજ તેની તકનીકી તથા તેનાથી થતા ફાયદાઓની માહિતી આપી હતી. આ ઉપરાંત કેન્દ્ર સરકાર તથા રાજ્ય સરકાર તરફથી મળતા અનેક વિવિધ યોજનાકીય લાભો અને સહાય વિશે પણ માહિતી અને માર્ગદર્શન આપ્યું હતું. આ પ્રોગ્રામમાં ૬૦થી વધારે મહિલાઓએ ઉત્સાહપૂર્વક ભાગ લીધો હતો.